SL Uradni list Evropske unije L 132/20

UREDBA KOMISIJE (ES) št. 756/2006

z dne 18. maja 2006

o izdaji uvoznih dovoljenj za riž s poreklom iz držav AKP in čezmorskih držav in ozemelj na podlagi zahtevkov, vloženih v prvih petih delovnih dneh maja 2006 v skladu z Uredbo (ES) št. 638/2003

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1785/2003 z dne 29. septembra 2003 o skupni ureditvi trga za riž (1),

ob upoštevanju Uredbe Sveta (ES) št. 2286/2002 z dne 10. decembra 2002 o ureditvi, ki se uporablja za kmetijske proizvode in blago, pridobljeno s predelavo kmetijskih proizvodov, s poreklom iz afriških, karibskih in pacifiških držav (države AKP), ter o razveljavitvi Uredbe (ES) št. 1706/98 (2),

ob upoštevanju Sklepa Sveta 2001/822/ES z dne 27. novembra 2001 o pridružitvi čezmorskih držav in ozemelj Evropski skupnosti („sklep o čezmorski pridružitvi“) (3),

ob upoštevanju Uredbe Komisije (ES) št. 638/2003 z dne 9. aprila 2003 o podrobnih pravilih za uporabo Uredbe Sveta (ES) št. 2286/2002 in Sklepa Sveta 2001/822/ES glede dogovorov, ki se uporabljajo za uvoze riža s poreklom iz afriških, karibskih in pacifiških držav (države AKP) ter čezmorskih držav in ozemelj (ČDO) (4), in zlasti člena 17(2) Uredbe,

ob upoštevanju naslednjega:

(1) V skladu s členom 17(2)(a) Uredbe (ES) št. 638/2003 Komisija določi, do katere mere se lahko sprejmejo zahtevki za uvozna dovoljenja.

(2) Člen 3(2), člen 5(2) in člen 11(2) Uredbe (ES) št. 638/2003 določajo, da se količine serije, ki niso zajete v zahtevke za izdajo dovoljenja, prenesejo v naslednjo serijo. V skladu s členom 11(3) in členom 13 Uredbe (ES) št. 638/2003 se lahko po potrebi razpoložljive količine uporabijo za uvoz proizvodov s poreklom iz ostalih tretjih držav.

(3) Po preučitvi količin, za katere so bili vloženi zahtevki za uvozna dovoljenja v okviru serije za maj 2006 se je pokazalo, da je treba dovoljenja, izdana za zaprošene količine, po potrebi zmanjšati za odstotek znižanja, določiti količine, ki se prenesejo v naslednjo serijo, in določiti skupaj razpoložljive količine za posamezne kvote –

SPREJELA NASLEDNJO UREDBO:

Člen 1

1. Zahtevki za uvozna dovoljenja za riž, vloženi v prvih petih delovnih dneh maja 2006 v skladu z Uredbo (ES) št. 638/2003 in o katerih je bila Komisija uradno obveščena, se izdajo za zaprošene količine, ki so po potrebi zmanjšane za odstotke znižanja, določene v Prilogi k tej uredbi.

2. Razpoložljive količine v okviru serije za mesec maj 2006, ki se jih prenese v naslednjo serijo, in skupaj razpoložljive količine za mesec september 2006 so določene v Prilogi.

Člen 2

Ta uredba začne veljati 19. maja 2006.

Ta uredba je v celoti zavezujoča in se neposredno uporablja v vseh državah članicah. V Bruslju, 18. maja 2006 Za Komisijo J. L. DEMARTY Generalni direktor za kmetijstvo in razvoj podeželja

(1) UL L 270, 21.10.2003, str. 96. Uredba, kakor je bila spremenjena z Uredbo (ES) št. 247/2006 (UL L 42, 14.2.2006, str. 1).

(2) UL L 348, 21.12.2002, str. 5.

(3) UL L 314, 30.11.2001, str. 1.

(4) UL L 93, 10.4.2003, str. 3. Uredba, kakor je bila nazadnje spremenjena z Uredbo (ES) št. 2120/2005 (UL L 340, 23.12.2005, str. 22).